Joey Didulica - Wikipedija

# Joey Didulica

### Izvor: Wikipedija

Joseph Didulica

Joseph Anthony Didulica (Geelong, Australija, 14. listopad 1977.), hrvatski nogometaš, vratar nizozemskog AZ Alkmaara

Didulica je rođen u australskoj pokrajini Victoria. Sin je hrvatskog imigranta Luke, te majke Mary. Nogomet je započeo igrati u North Geelong Warriorsima, a 1996. je preselio u klub australskih Hrvata Melbourne Knights. Tamo je igrao do 1999. kad ga je kupio veliki nizozemski Ajax. Tamo se nije naigrao, pa je preselio u Austriju Beč. Nakon 87 nastupa u Austriji otišao je prije početka SP 2006. natrag u Nizozemsku, ovaj put u AZ Alkmaar.

nasrtaj na Lawareea

Iako rođen u Australiji, odlučio je da će nastupati za reprezentaciju svojih predaka, a kao razlog je naveo da misli kako će više uspjeha imati sa reprezentacijom Hrvatske, budući da australska nije bila na svjetskim prvenstvima 30 godina zaredom. U hrvatskom dresu sakpio je 4 utakmice, sve u prijateljskim utakmicama. Debitirao je za Hrvatsku protiv Makedonije, 28. travnja 2004. u Skopju. Putovao je na EURO 2004., te na SP 2006., no pored Butine i/ili Pletikose se nije probio do reprezentativne jedinice. Nakon dolaska Slavena Bilića za izbornika izgubio je i mjesto 3. vratara, no, ne odustaje od ponovnog pozivanja u reprezentaciju.

24. travnja 2006. proglašen je krivim za prekršaj na belgijskom napadaču Axelu Lawarreu u bečkom derbiju Austrije i Rapida u svibnju 2005. Morao je platiti kaznu u iznosu 60.000 €, te 1.000 € Lawareeu, koji nakon nesretnog slučaja nije prihvatio Diduličinu ispriku. Nakon te utakmice u kojoj je isključen, kažnjen je još bio sa 8 utakmica neigranja.

Dobavljeno iz "http://hr.wikipedia.org../../../j/o/e/Joey_Didulica_e66d.html"

Kategorije: Hrvatski nogometaši | Nogometni vratari

##### Views

- Članak
- Razgovor
- Trenutna inačica

##### Traži